Missa matutinalis est de sancto Quintino: introit. Justus ut palma; coll. Præsta quæsumus, post quam dicuntur collectæ quæ solent dici quotidie ad magnam missam; epist. Nemo militans; resp. Gloria et honore, all. Justus non conturbabitur; evang. Nihil opertum; offert. In virtute; comm. Posuisti. § Eodem die ecclesia tota paratur, quia festum Omnium Sanctorum apud nos inter quinque præcipuas festivitates numeratur, non tam sui causa quam amore beatissimi Benigni; phylacteria appenduntur; altare post sextam integre paratur et paratum cooperitur usque ad vesperas; ad orationem quæ fit ante missam super formas nemo prosternitur; infantes revestiuntur; quinque luminaria [de candelabro] et duo super [altare] accenduntur; tres conversi revestiuntur; ante missam omnia signa pulsantur; chorus ab hebdomadario in cappa regitur; sacerdos cum solemnibus indumentis cantat missam: subdiaconus cum tunica epistolam, diaconus vero cum dalmatica legit evangelium; qui cantant responsorium et qui alleluia, si dominica fuerit, cappis induuntur; qui ubi cantaverint cum hebdomadario in chori medium vadunt; ad canonem missæ nullus prosternitur super formas. Introit. ad missam Timete Dominum; epist. Ecce ego Johannes; resp. Exultabunt, all. Sancti et justi in Domino; evang. Amen dico vobis quia plorabitis; offert. Exultabunt; comm. Beati mundo. Ad finem missæ pulsatur nona. Illi qui sunt in medio choro non recedunt hinc donec oratio nonæ terminetur. Cantata nona eunt in refectorium; ibi debent omnes tabulæ esse coopertæ; generalem refectionem debent habere. Ad mensam legitur passio sancti Quintini. Ab hac die usque in capite jejunii Quadragesimæ non fit mandatum trium pauperum; præbendæ tamen quotidie dantur. § Ad vesperas omnia signa (188) bina et bina pulsantur, ad ultimum vero omnia in simul; septem cerei in candelabro et duo super altare accenduntur. Omnium antiphonarum finales melodiæ dicuntur; antiphona de evangelio ter repetitur; preces illæ quæ solent dici quotidie, scilicet Ego dixi Domine miserere mei non dicuntur ipsa die ad vesperas nec in crastino ad laudes et vesperas, sed illæ quæ notantur in collectario, quæ sunt Post partum virgo et aliæ. Post Benedicamus fit commemoratio de sancto Benigno cum ant. Almi Benigni, ℣. et collecta, præmissa salutatione; postea de sancto Cæsario et de sancta Cruce, de pace et completum est. § Præterea sciendum est quod si festum Omnium Sanctorum in sexta feria evenerit, quia mandatum quod fit in capitulo qualibet hebdomada, non posset fieri competenter quinta feria præcedenti ratione vigiliæ, nec sabbato subsequenti propter festum Sancti Benigni, fit dictum mandatum in quarta feria præcedenti. Post completorium major secretarius susceptis secum duobus sociis non quibuslibet sed in quibus nil levitatis sit, omnium fratrum lectos circat, non solum in dormitorio, sed etiam ubicumque aliquem jacere cognoverit; et is quidem qui laternam portat præcedit eum, qui aquam benedictam aspergit post eum; secretarius vero cum thuribulo in ultimo sequitur. § Ante matutinum omnia signa in simul pulsantur; postea, dum quindecim psalmi cantantur, duo et duo; ad ultimum vero simul. Viginti quinque cerei in ciborio et tres ante altare et quatuor in retrochoro accenduntur; unus cereus in laterna ante capitulum et lumen in lavatorio ardet. Ad lectionem tertiam per singulos nocturnos, præeunte sconsa, unus sacerdotum quem secretarius monuerit, incensato altari cum cappa, incensat et chorum; qui positurus incensum in thuribulo non vadit tunc ante abbatem sed ipsemet ponit extra chorum. Ante evangelii pronuntiationem vel ante nonam lectionem omnia luminaria accenduntur quæ usque non accensa restabant. Responsorium octavum et duodecimum a capite usque in finem reincipitur: ad laudes fit commemoratio de sancto Benigno cum ant. O Benigne et collecta, præmissa salutatione; postea de sancto Cæsario et de sancta Cruce. Eunt in dormitorium. § Missa matutinalis canitur ad altare sancti Benigni et est de sancto Benigno cum toto officio suo; prima collecta de ipso, secunda de omnibus sanctis, tertia de sancto Cæsario. Cantata tertia, vel ante tertiam si fuerit dominica, paratur processio sicut in præcipuis festivitatibus. et incensato ab abbate vel hebdomadario sacerdote altari et sanctuario imponit cantor resp. Stirps Jesse, et vadit processio ad Sanctam Mariam; finito responsorio dicit abbas ℣. Post partum et collectam cum salutatione; post hoc, dum vadit processio per claustrum, canitur resp. Concede nobis Deus quæsumus cum versu; quando autem veniunt in vestibulo ecclesiæ incipitur resp. Insignis (189) confessor, et descendunt ad Corpus sanctum, ibique nutu cantoris quinque vel sex de melioribus cantoribus in medio choro cantant versum O quis odor suavitatis; interim domnus abbas vadit ad altare et incensato altari finitoque responsorio dicit ℣. Ora pro nobis beate Benigne et collectam cum salutatione Omnipotens sempiterne Deus qui hunc diem nobis; ad ingressum chori canitur resp. Laudem dicite. Quo finito et pulsatis omnibus signis et omnibus cappis indutis, canitur missa solemniter. Officium ad missam: Gaudeamus omnes in Domino; post collectam de omnibus sanctis dicitur collecta de sancto Benigno Omnipotens sempiterne Deus qui hunc diem; epist. Ecce ego Johannes; resp. Timete Dominum, all. Judicabunt sancti, neuma prosa Christo inclito candida; evang. Videns turbas; offert. Lætamini in Domino; comm. Gaudete justi. Finita missa omnia signa de choro pulsantur. In refectorio festivam et plenariam procurationem et pigmentum debent habere. Ad mensam leguntur passiones sanctorum martyrum Cæsarii et Marcellini Parisiensis episcopi. Ab hac die et deinceps canitur nona diebus dominicis immediate post gratias et hoc tenetur usque in festo Ypapanti Domini. § Ad vesperas omnia eo ordine fiunt quo de superioribus vesperis dictum est; finito Benedicamus statim incepto resp. Sancte Benigne, vadit processio ad altare sancti Benigni; abbas cum iis qui in cappis sunt post infantes vadit; qui primi vadunt, ut finito responsorio cantent versum O sancte Benigne cum aliis quos cantor monuerit; quo dicto et adjuncto Gloria Patri reditur in chorum; post hæc finita repetitione dicit unus puerorum ℣. Magna est gloria; interim illi duo sacerdotes in cappis portantes acerras in manibus, sequentibus conversis, veniunt ante abbatem posituri incensum in thuribulis, et incepta ab abbate ant. Ave pater gloriose, canitur Magnificat, ad cujus inceptionem vadit abbas cum sociis suis ad altare, et adoletur incensum cum duobus thuribulis; inde revertuntur in locum suum et, incensato abbate a duobus sociis suis, reddunt juvenibus thuribula ut circumferant ea per chorum. Finito cantico cum antiphona, cujus finalis melodia tunc nequaquam dicitur, dicit abbas cum salutatione collectam Omnipotens sempiterne Deus qui hunc diem; post hæc fit mentio de sancta Cruce. Ad collationem legitur sermo qui ita incipit: Solemnitas omnium sanctorum, et itur ad caritatem in refectorium. § De sancto Benigno. — In crastinum Omnium Sanctorum fit festum sancti Benigni eo ordine et eodem modo quo superius dictum est de festo Omnium Sanctorum. Missa matutinalis canitur ad Corpus sanctum et est de sancto Benigno (190) cum toto officio suo; una tantum collecta dicitur; alleluia Lætabitur justus. Cantata missa, vel ante missam si fuerit dominica dies, paratur processio sicut de hesterna festivitate dictum est, et incensato altari et sanctuario vadit processio ad Sanctam Mariam cum ant. Tota pulchra es; statim exit processio per claustrum, imposito resp. Solemnitas hodiernæ festivitatis; postea canitur resp. Sanctus Benignus et de aliis quantum opus fuerit; ut autem veniunt in vestibulo ecclesiæ, imponit cantor resp. Sanctus Benignus et descendunt ad Corpus sanctum, ibique nutu cantoris sex de melioribus cantoribus cantant versum, sine Gloria, Sancta illa anima; interim abbas incensat altare et finita repetitione responsorii dicit ℣. Ora pro nobis sancte Benigne et collectam cum salutatione Omnipotens sempiterne Deus qui hunc diem; ad ingressum chori ant. Insignis confessor. Tunc pulsantur omnia signa et canitur missa solemniter. Hoc modo dicuntur responsoria dominica infra octavas, vel in octava si in dominica evenerit, excepto quod aliud responsorium [dicitur] ad Corpus sanctum. Post finem missæ data benedictione de brachio sancti Benigni, pulsantur omnia signa in choro. In refectorio ita plenariam et festivam procurationem debent habere, sicut de festo Omnium Sanctorum dictum est. Ad mensam legitur passio beatissimi Benigni. Ad vesperas fiunt omnia eo ordine quo supra diximus. Cantatis vesperis pulsantur omnia signa pro cunctis fidelibus defunctis; et cantantur vesperæ defunctorum, ardentibus quinque cereis in candelabro; qui similiter debent ardere ad officium mortuorum et ad missam. Ad vesperas et ad officium quod fit in crastino post nocturnos et ad missam una tantum collecta dicitur, id est Fidelium Deus, quam solam dicunt etiam fratres qui privatim cantant. Finitis vesperis vadit processio ad Sanctam Mariam. Ad collationem legitur de sermone illo qui superiori die inceptus est et in loco illo incipitur ubi dicitur Inter fortissimos athletarum Christi emicat almus martyr Benignus, et itur de collatione ad caritatem in refectorium. § Sciendum tamen quod si repetitio festivitatis sancti Benigni in sabbato contigerit, quia in dominica quæ sequitur non posset fieri officium [mortuorum] nec cantari missa, omnia illa quæ diximus debere fieri in die ipsius repetitæ festivitatis, differentur usque in dominicam, et tunc eo modo fient omnia quo superius diximus. § Per octavas sancti Benigni ad nocturnos et ad vesperas ant. Christi miles et aliæ; ad laudes et ad Benedictus ant. Inter choruscos et aliæ; ad horas, Sancte Benigne et aliæ, et si ad primam vel ad vesperas eveniat psalmus qui habeat propriam antiphonam de communi, illa antiphona de communi nunquam dicitur per istas octavas, sed semper de sancto Benigno. Per hebdomadam, diebus feriatis, dicitur quotidie ad vesperas hymnus Jam sim plex anima; in primo nocturno, hymnus Benignitate spiritus; ad laudes, hymnus Ave pater. Nulla processio fit per octavas sancti Benigni de ipso diebus feriatis. Antiphona quarta de laudibus nunquam dicitur per hebdomadam nisi super proprium (191) psalmum, scilicet Benedicite omnia opera. Istud responsorium Solemnitatem non dicitur per hebdomadam diebus privatis. Matutina pulsantur cum duobus grossis signis. In crastinum sancti Benigni incipit fieri officium mortuorum de nocte usque ad Septuagesimam et dicuntur semper omnes orationes mortuorum et omnes antiphonæ super psalmos usque ad Septuagesimam. Et si in præcedenti die festum duodecim lectionum fuerit, hic incipit dici diebus feriatis hymnus Christe qui lux es usque in Cœna Domini. Similiter incipiunt dici diebus feriatis tres lectiones et tria responsoria usque ad octavas Pentecostes, et puer semper dicit invitatorium. Ezechiel ponitur ad legendum in refectorio, Daniel ponitur ad legendum in ecclesia et alii duodecim prophetæ de quibus incipiunt fieri multum prolixæ lectiones, ad quas si evenerit hoc tempore festum trium lectionum vel octavæ aguntur, responsoria tantum de festo dicuntur, nam lectiones sunt de prophetis. Et sciendum quod cantoris est providere ut ante dominicam primam Adventus Domini finiantur; si in ecclesia eos non posse legi prospexerit, faciet eos vicissim tam in ecclesia quam in refectorio legi ut ubi finierit in ecclesia incipiat in refectorio et e converso. § Prima die post festum sancti Benigni. — Introit. ad missam Gloria et honore; coll. Sanctus Domine Benignus martyr; epist. Dilectus a Deo; resp. Posuisti Domine, all. Beatus vir qui suffert; evang. Nisi granum frumenti; offert. Justus ut palma; comm. Qui mihi ministrat. § Die secunda. — Introit. Justus ut palma; coll. Beati Benigni nos Domine; epist. Fratres gratias agere debemus Deo; resp. Beatus vir qui timet, all. Lætabitur; evang. Ponite in cordibus vestris; offert. Gloria et honore; comm. Posuisti Domine. § Die tertia. — Introit. Lætabitur justus; coll. Deus qui nos beati Benigni; epist. Justum deduxit; resp. Justus non conturbabitur, all. Posuisti; evang. Si quis vult post me venire; offert. In virtute; comm. Qui vult venire. § Die quarta. — Justus non conturbabitur; coll. Sancti martyris Benigni; epist. Homo; resp. Gloria et honore, all. Justus germinabit; evang. Nolite arbitrari; offert. Desiderium animæ; comm. Magna est. § Die quinta. — Introit. Probasti Domine cor meum; coll. Lætetur ecclesia tua Deus; epist. Nemo militans Deo; resp. Probasti Domine cor meum, all. Beatus vir qui timet; evang. Si quis venit ad me; offert. Gloria et honore; comm. Lætabitur justus. § Dominica infra octavas. — Invitatorium Martyris egregii; ad horas dicuntur antiphonæ de laudibus, scilicet Inter choruscos et aliæ. In octavis antiphonæ super psalmos ad vesperas Almi Benigni, resp. Sancte Benigne, ℣. O sancte; ad Magnificat ant. Ave Pater, coll. Omnipotens sempiterne. Ad processionem post vesperas resp. Laudemus, post laudes Sanctus Benignus cum fuisset. Ad cantica ant. Facta sunt. Cetera omnia sicut in festo dicuntur. Sacerdos incensat post vesperas et post laudes altare sancti Benigni in cappa. § In natali sancti Vigoris. — Si (192) evenerit die lunæ, fiet ejus officium dominica præcedente. Ad vesperas, super psalmos ant. Amavit; psalmi feriales dicuntur; resp. Sancte Vigor Christi, ℣. O sancte Vigor; ad Magnificat ant. Ave pater; ad secundas vesperas dicitur Confessor Domini. Responsorium duodecimum Sint lumbi. Processio post laudes et post vesperas non est de ista festivitate, sed est de sancta Maria vel de aliqua proprietate, si evenerit. Cetera omnia fiunt sicut de uno confessore episcopo. Introitus ad missam Statuit ei; coll. Da quæsumus omnipotens; epist. Justum deduxit; resp. Inveni David, all. Juravit; prosa Rex regum; evang. Homo quidam peregre; offert. Justus ut palma; comm. Domine quinque. § In octavis sancti Benigni. — Missa matutinalis canitur ad Corpus sanctum et est de Quatuor Coronatis: introit. Intret in conspectu; epist. Scimus quoniam diligentibus; resp. Vindica Domine; all. Exultabunt; evang. Cum audieritis; offert. Anima nostra; comm. Posuerunt mortalia. Major missa est de sancto Benigno cum toto officio suo. § In crastinum missa matutinalis est de sancto Theodoro martyre: introit. In virtute tua; epist. Justus si morte; resp. Domine prævenisti, all. Justus germinabit; evang. Nisi granum frumenti; offert. Posuisti Domine; comm. Magna est gloria. Major missa de sancto Vitono: introit. Sacerdotes tui; coll. Da quæsumus omnipotens; epist. Ecce sacerdos; all. Amavit; evang. Videte vigilate; offert. Inveni David; comm. Beatus servus. § In natali sancti Martini. — Ad vesperas super psalmos feriales antiphona Martinus sympotens, hymnus Rex Christe et dicitur totus ad vesperas, ad nocturna vero prima pars, ad laudes posterior, scilicet Martine par [apostolis], quæ et dicitur ad vesperas quotidie per hebdomadam usque in octavam diem. Ad processionem in die ut in Translatione resp. Martinus qui electus. Hic versus Martine par additur omnibus hymnis horarum per hebdomadam. Hæc collecta Deus qui conspicis dicitur hodie et per hebdomadam ad vesperas, ad laudes et ad tertiam. Per octavas dicuntur ad nocturna et ad Magnificat ant. Sanctus Martinus et aliæ: ad laudes et ad Benedictus ant. Dixerunt discipuli et aliæ; ad horas et ad vesperas super psalmos dicuntur antiphonæ quæ notantur in libro post secundas vesperas, scilicet Martinus adhuc; tamen ad primam et ad vesperas dicuntur antiphonæ de communi, nisi interveniat psalmus qui habeat antiphonam propriam, ut in die lunæ: ad primam dicitur ant. Beatus vir, ad vesperas Dirupisti. Missa matutinalis est de sancto Menna et canitur ad altare sancti Benedicti: introit. Lætabitur justus; coll. Præsta quæsumus omnipotens; epist. Beatus vir qui inventus est; resp. Gloria et honore, all. Justus non conturbabitur; evang. Nisi granum frumenti; offert. In virtute tua; comm. Posuisti Domine. Magna missa canitur in cappis; officium ad magnam missam: Statuit ei Dominus; epist. Ecce sacerdos qui in vita; resp. Inveni David, all. Juravit Dominus, prosa Sacerdotem Christi; evang. Nolite timere pusillus; offert. Veritas mea; comm. Fidelis servus. (193) Post missam omnia signa de choro pulsantur. In refectorio legitur primum passio sancti Mennæ martyris, et postea vita et miracula sancti Martini. Plenariam et solemnem debent habere procurationem quam debet providere conventus. De collatione itur ad caritatem in refectorium. § Dominica infra octavas. — Invitat. Supernum regem; in primo noct. ant. Sanctus Martinus; in secundo noct. Cum repente; ad cantica, ant. Sacerdos Dei; ad laudes, Dixerunt discipuli; ad Benedictus, Media nocte, quæ dicitur similiter in octava ad Benedictus, si in dominica evenerit. § In octava. — Invitat. Supernum regem; in primo nocturno et in secundo dicuntur ant. Martinus adhuc et aliæ, sicut notantur in libro; ad cantica, ant. Martinus adhuc; resp. duodecimum Beatus Martinus. Ad processionem in nocte, resp. Martinus Abrahæ. Ad secundas vesperas, super psalmos ant. Martinus adhuc et aliæ. Cetera omnia sicut in festo dicuntur. § De sancto Brictio. — Ad laudes, super psalmos ant. Post excessum et aliæ; similiter dicuntur ad horas per ordinem, ultima vero dicitur ad Magnificat, scilicet Sanctus Brictius. Cetera omnia fiunt sicut de uno confessore episcopo. Missa matutinalis de sancto Martino: introit. Statuit ei; coll. Deus qui conspicis; epist. Omnis pontifex; resp. Ecce sacerdos, all. Disposui; evang. Vigilate; offert. Justus ut palma; comm. Beatus servus. Major missa de sancto Brictio: introit. Sacerdotes Dei; coll. Misericordiam; epist. Plures facti sunt; resp. Juravit, all. Amavit eum; evang. Qui vos audit; offert. Inveni David; comm. Fidelis servus. § In natali sancti Gregorii Turonensis. — Missa matutinalis de sancto Martino: introit. Justus ut palma; coll. Deus qui conspicis; epist. Justum deduxit; resp. Justus non conturbabitur, all. Disposui; evang. Vigilate; offert. Justus ut palma; comm. Beatus servus. Major missa de sancto Gregorio: introit. Sacerdotes tui; coll. Da quæsumus; epist. Ecce sacerdos; resp. Ecce sacerdos, all. Inveni David; evang. Homo quidam peregre; offert. Inveni David; comm. Domine quinque. § In natali sancti Columbani abbatis. — Introit. Os justi; coll. Intercessio; epist. Justus cor suum; resp. Domine prævenisti, all. Justus germinabit; evang. Dixit Simon Petrus; offert. Justus ut palma; comm. Amen dico vobis. § Cæciliæ martyris. — Introit. Loquebar de testimoniis; epist. Confitebor tibi Domine; resp. Audi filia, all. Adducentur; evang. Simile est regnum cœlorum decem; offert. Offerentur regi; comm. Confundantur superbi. § In natali sancti Clementis. — Missa matutinalis est de sancta Felicitate: introit. Loquebar; coll. Præsta quæsumus omnipotens Deus; epist. Sapientia vincit malitiam; resp. Specie tua, all. Diffusa est; evang. Loquente Jesu ad turbas; offert. Diffusa est; comm. Quicumque fecerit. Major missa est de sancto Clemente: introit. Dicit Dominus sermones mei; epist. Omnis pontifex; resp. Juravit, all. Justus germinabit; evang. (194) Videte vigilate; offert. Veritas mea; comm. Beatus servus. § Translatio beatissimi Benigni. — Fit in hunc modum: Chorus et presbyterium cortinis et tapete paratur, altare optimo pallio et textis aureis et argenteis ornatur; ad utrosque vesperos et ad matutinum duæ scillæ, deinde alia signa bina et bina pulsantur, quod non fit in aliis hujusmodi festivitatibus nisi in illis in quibus sanctuarium super altare ponitur; ad utrosque vesperos et ad cantica et ad missam quinque cerei de candelabro et duo super altare ob reverentiam brachii sancti Benigni quod ibi apponitur ardent; ad cantica quindecim cerei de ciborio et tres ante altare sancti Blasii accenduntur. In Translatione sancti Benigni martyris: ad vesperas, super psalmos ant. Almi Benigni, psalmi de sancto Clemente; resp. Sancte Benigne; versus O sancte; ad Magnificat, ant. Ave pater. Hymnus Deus tuorum. Processio vadit post vesperas et post laudes ad Corpus sanctum cum duobus presbyteris in cappis qui incensant altare sancti Benigni; ad processionem in die, resp. Sanctus Benignus cum fuisset; ad processionem in nocte, [...]